CELEX: 32020R1002
Language: el
Date: 2020-07-09 00:00:00
Title: Εκτελεστικός κανονισμός (ΕΕ) 2020/1002 της Επιτροπής της 9ης Ιουλίου 2020 για τη θέσπιση παρέκκλισης από τον εκτελεστικό κανονισμό (ΕΕ) 2019/2072 όσον αφορά τις απαιτήσεις για την εισαγωγή στην Ένωση ξυλείας φράξου που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή

10.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 221/122
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1002 ΤΗΣ ΕΠΙΤΡΟΠΗΣ
         της 9ης Ιουλίου 2020
         για τη θέσπιση παρέκκλισης από τον εκτελεστικό κανονισμό (ΕΕ) 2019/2072 όσον αφορά τις απαιτήσεις για την εισαγωγή στην Ένωση ξυλείας φράξου που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 41 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2018/1203 της Επιτροπής (2) επιτρέπει στα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου (3) όσον αφορά τις ειδικές απαιτήσεις για την εισαγωγή στην Ένωση ξυλείας φράξου (Fraxinus L.) που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή.
                  
               
                     (2)
                  
                  
                     Η οδηγία 2000/29/ΕΚ καταργήθηκε και αντικαταστάθηκε από τον κανονισμό (ΕΕ) 2016/2031. Ο εκτελεστικός κανονισμός 2019/2072 της Επιτροπής (4), που θεσπίζει κανόνες και απαιτήσεις σχετικά με την εισαγωγή ορισμένων φυτών, φυτικών προϊόντων ή άλλων αντικειμένων στην Ένωση, αντικατέστησε τα παραρτήματα I έως V της εν λόγω οδηγίας.
                  
               
                     (3)
                  
                  
                     Σύμφωνα με το άρθρο 8 παράγραφος 1 του κανονισμού (ΕΕ) 2019/2072 σε συνδυασμό με το σημείο 87 του παραρτήματος VII του εν λόγω κανονισμού, η εισαγωγή στην Ένωση ξυλείας φράξου που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή (στο εξής: συγκεκριμένη ξυλεία) υπόκειται σε ορισμένες ειδικές απαιτήσεις για την αποφυγή του κινδύνου προσβολής της Ένωσης από τον επιβλαβή οργανισμό Agrilus planipennis Fairmaire. Οι εν λόγω απαιτήσεις διαφέρουν σε κάποιον βαθμό από τις απαιτήσεις που προβλέπονται στην εκτελεστική απόφαση (ΕΕ) 2018/1203 όσον αφορά την εισαγωγή της συγκεκριμένης ξυλείας στην Ένωση, την επιθεώρηση και την εποπτεία της.
                  
               
                     (4)
                  
                  
                     Με βάση πρόσφατους ελέγχους τους οποίους διενήργησε η Επιτροπή το 2018 και το 2019, συνήχθη το συμπέρασμα ότι, με την εφαρμογή, υπό τον επίσημο έλεγχό της, των απαιτήσεων που προβλέπονται στην εκτελεστική απόφαση (ΕΕ) 2018/1203, οι Ηνωμένες Πολιτείες διασφαλίζουν επίπεδο φυτοϋγειονομικής προστασίας ισοδύναμο με το επίπεδο που προβλέπεται από τις απαιτήσεις που ορίζονται στο παράρτημα VII σημείο 87 στοιχεία α) και β) του κανονισμού (ΕΕ) 2019/2072.
                  
               
                     (5)
                  
                  
                     Η εκτελεστική απόφαση (ΕΕ) 2018/1203 εφαρμόζεται έως τις 30 Ιουνίου 2020. Στις 16 Ιανουαρίου 2020 οι Ηνωμένες Πολιτείες ζήτησαν να παραταθεί η εν λόγω παρέκκλιση και μετά την 30ή Ιουνίου 2020.
                  
               
                     (6)
                  
                  
                     Για να διασφαλιστεί η συνέχιση των εισαγωγών ξυλείας φράξου που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή, είναι σκόπιμο να προβλεφθεί παρέκκλιση από το άρθρο 8 παράγραφος 1 και το σημείο 87 στοιχεία α) και β) του παραρτήματος VII του εκτελεστικού κανονισμού (ΕΕ) 2019/2072, ώστε να είναι δυνατή η εισαγωγή της συγκεκριμένης ξυλείας στην Ένωση, με την επιφύλαξη της συμμόρφωσης με ειδικές απαιτήσεις που αντικατοπτρίζουν, με ορισμένες προσαρμογές, τις απαιτήσεις που προβλέπονται στην εκτελεστική απόφαση (ΕΕ) 2018/1203.
                  
               
                     (7)
                  
                  
                     Ο παρών κανονισμός θα πρέπει να αρχίσει να εφαρμόζεται από την 1η Ιουλίου 2020, ώστε να διασφαλιστεί η συνέχιση των εισαγωγών της συγκεκριμένης ξυλείας.
                  
               
                     (8)
                  
                  
                     Ο παρών κανονισμός θα πρέπει να εφαρμόζεται έως τις 30 Ιουνίου 2023, ώστε να καταστεί δυνατή η επανεξέταση της εφαρμογής του έως την εν λόγω ημερομηνία.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ειδικές απαιτήσεις για προσωρινή παρέκκλιση
            Κατά παρέκκλιση από το άρθρο 8 παράγραφος 1 και το σημείο 87 στοιχεία α) και β) του παραρτήματος VII του εκτελεστικού κανονισμού (ΕΕ) 2019/2072, η εισαγωγή στην Ένωση ξυλείας φράξου (Fraxinus L.) που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή (στο εξής: συγκεκριμένη ξυλεία) υπόκειται στη συμμόρφωση με τις απαιτήσεις του άρθρου 2 και του παραρτήματος του παρόντος κανονισμού.
         
         
            Άρθρο 2
            Πιστοποιητικό φυτοϋγείας
            
               1.   Η συγκεκριμένη ξυλεία συνοδεύεται από πιστοποιητικό φυτοϋγείας που εκδίδεται στις Ηνωμένες Πολιτείες και το οποίο πιστοποιεί την απαλλαγή της από ενωσιακούς επιβλαβείς οργανισμούς καραντίνας και από επιβλαβείς οργανισμούς που δεν είναι καταγεγραμμένοι ως ενωσιακοί επιβλαβείς οργανισμοί καραντίνας, με την επιφύλαξη των μέτρων που θεσπίζονται δυνάμει του άρθρου 30 του κανονισμού (ΕΕ) 2016/2031 μετά από επιθεώρηση.
            
            
               2.   Το πιστοποιητικό φυτοϋγείας περιλαμβάνει, στη στήλη «Πρόσθετη δήλωση», τα ακόλουθα στοιχεία:
               
                           α)
                        
                        
                           τη δήλωση «Σύμφωνα με τις απαιτήσεις της Ευρωπαϊκής Ένωσης που καθορίζονται στην εκτελεστική απόφαση (ΕΕ) 2020/1002 της Επιτροπής (*)
                           
                                       (*)
                                    
                                    
                                       Εκτελεστικός κανονισμός (ΕΕ) 2020/1002 της Επιτροπής, της 9ης Ιουλίου 2020, για τη θέσπιση παρέκκλισης από τον εκτελεστικό κανονισμό (ΕΕ) 2019/2072 όσον αφορά τις απαιτήσεις για την εισαγωγή στην Ένωση ξυλείας φράξου που κατάγεται από τις Ηνωμένες Πολιτείες ή έχει υποστεί επεξεργασία στη χώρα αυτή (ΕΕ L 221 της 10.7.2020, σ. 122»
                                    
                                 
                     
                           β)
                        
                        
                           τον/τους αριθμό/-ούς δέσμης/-ών που αντιστοιχεί/-ούν σε κάθε συγκεκριμένη δέσμη που εξάγεται·
                        
                     
                           γ)
                        
                        
                           την ονομασία της/των εγκεκριμένης/-ων εγκατάστασης/-εων στις Ηνωμένες Πολιτείες.
                        
                     
         
         
            Άρθρο 3
            Ημερομηνία λήξης
            Η ισχύς του παρόντος κανονισμού λήγει στις 30 Ιουνίου 2023.
         
         
            Άρθρο 4
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιουλίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστική απόφαση (ΕΕ) 2018/1203 της Επιτροπής, της 21ης Αυγούστου 2018, με την οποία εξουσιοδοτούνται τα κράτη μέλη να προβλέψουν προσωρινή παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία φράξου που κατάγεται από ή που έχει υποστεί επεξεργασία στις Ηνωμένες Πολιτείες της Αμερικής, και για την κατάργηση της εκτελεστικής απόφασης (ΕΕ) 2017/204 της Επιτροπής (ΕΕ L 217 της 27.8.2018, σ. 7).
         
            (3)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).
         
            (4)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
      
      
         
            ΠΑΡΑΡΤΗΜΑ
            
               Μέρος A
            
            1.   Απαιτήσεις σχετικά με την επεξεργασία
            
            Η επεξεργασία της συγκεκριμένης ξυλείας, για την οποία γίνεται λόγος στο άρθρο 1, πρέπει να πληροί όλες τις ακόλουθες απαιτήσεις:
            
                        α)
                     
                     
                        Αποφλοίωση
                        Η συγκεκριμένη ξυλεία αποφλοιώνεται, με εξαίρεση τα τυχόν οπτικώς ξεχωριστά και σαφώς διακριτά μικρά κομμάτια φλοιού τα οποία συμμορφώνονται με μία από τις ακόλουθες απαιτήσεις:
                        
                                    1)
                                 
                                 
                                    το πλάτος τους είναι μικρότερο των 3 cm (ανεξάρτητα από το μήκος τους) ή
                                 
                              
                                    2)
                                 
                                 
                                    αν το πλάτος τους υπερβαίνει τα 3 cm, το συνολικό εμβαδόν κάθε επιμέρους κομματιού φλοιού είναι μικρότερο των 50 cm2.
                                 
                              
                  
                        β)
                     
                     
                        Πρίση
                        Η συγκεκριμένη πριστή ξυλεία παράγεται από αποφλοιωμένη στρογγυλή ξυλεία.
                     
                  
                        γ)
                     
                     
                        Θερμική επεξεργασία
                        Η συγκεκριμένη ξυλεία θερμαίνεται στη διατομή της σε τουλάχιστον 71 °C επί 1 200 λεπτά, σε θάλαμο θέρμανσης εγκεκριμένο από την Υπηρεσία Επιθεώρησης της Υγείας των Ζώων και των Φυτών (Animal and Plant Health Inspection Service — APHIS) ή από οργανισμό εγκεκριμένο από την APHIS.
                     
                  
                        δ)
                     
                     
                        Ξήρανση
                        Η συγκεκριμένη ξυλεία ξηραίνεται βάσει αναγνωρισμένων από την APHIS βιομηχανικών προγραμμάτων ξήρανσης διάρκειας τουλάχιστον δύο εβδομάδων.
                        Η τελική περιεκτικότητα της ξυλείας σε υγρασία δεν υπερβαίνει το 10 %, εκφραζόμενη ως ποσοστό ξηρής ύλης.
                     
                  2.   Απαιτήσεις σχετικά με τις εγκαταστάσεις
            
            Η συγκεκριμένη ξυλεία πρέπει να παράγεται, να διακινείται ή να αποθηκεύεται σε εγκατάσταση που πληροί όλες τις ακόλουθες απαιτήσεις:
            
                        α)
                     
                     
                        έχει εγκριθεί επίσημα από την APHIS ή από οργανισμό εγκεκριμένο από την APHIS, σύμφωνα με το πρόγραμμα πιστοποίησής της όσον αφορά τον επιβλαβή οργανισμό Agrilus planipennis Fairmaire·
                     
                  
                        β)
                     
                     
                        είναι καταχωρισμένη σε βάση δεδομένων που δημοσιεύεται στον ιστότοπο της APHIS·
                     
                  
                        γ)
                     
                     
                        υποβάλλεται σε έλεγχο από την APHIS ή από οργανισμό εγκεκριμένο από την APHIS τουλάχιστον μία φορά τον μήνα και έχει διαπιστωθεί ότι πληροί τις απαιτήσεις του παρόντος παραρτήματος. Αν οι έλεγχοι διενεργούνται από οργανισμό εγκεκριμένο από την APHIS, η APHIS πρέπει να διενεργεί εξαμηνιαίους ελέγχους των εργασιών αυτών. Οι εξαμηνιαίοι έλεγχοι πρέπει να περιλαμβάνουν την επαλήθευση των διαδικασιών και της τεκμηρίωσης του οργανισμού και ελέγχους σε εγκεκριμένες εγκαταστάσεις·
                     
                  
                        δ)
                     
                     
                        για την επεξεργασία της συγκεκριμένης ξυλείας χρησιμοποιεί εξοπλισμό ο οποίος έχει βαθμονομηθεί σύμφωνα με το εγχειρίδιο χρήσης του εξοπλισμού·
                     
                  
                        ε)
                     
                     
                        τηρεί, προς έλεγχο από την APHIS ή από οργανισμό εγκεκριμένο από την APHIS, μητρώα των διαδικασιών που ακολουθεί, τα οποία συμπεριλαμβάνουν στοιχεία σχετικά με τη διάρκεια της επεξεργασίας, τις θερμοκρασίες στις οποίες υποβάλλεται η ξυλεία κατά την επεξεργασία της και, για κάθε συγκεκριμένη δέσμη προς εξαγωγή, τον έλεγχο συμμόρφωσης και την τελική περιεκτικότητα σε υγρασία.
                     
                  3.   Επισήμανση
            
            Κάθε δέσμη της συγκεκριμένης ξυλείας πρέπει να φέρει εμφανώς, αφενός, μοναδικό αριθμό δέσμης και, αφετέρου, ετικέτα με την ένδειξη «HT-KD» ή «Heat Treated-Kiln Dried» («θερμικά κατεργασμένη — ξηραμένη σε κλίβανο»). Η εν λόγω ετικέτα πρέπει να εκδίδεται από εξουσιοδοτημένο στέλεχος της εγκεκριμένης εγκατάστασης ή υπό την εποπτεία του, ύστερα από εξακρίβωση ότι τηρήθηκαν οι απαιτήσεις που προβλέπονται στο σημείο 1 σχετικά με την επεξεργασία και οι απαιτήσεις που προβλέπονται στο σημείο 2 σχετικά με τις εγκαταστάσεις.
            4.   Έλεγχοι πριν από την εξαγωγή
            
            Η συγκεκριμένη ξυλεία που προορίζεται για την Ένωση πρέπει να ελέγχεται πριν από την εξαγωγή από την APHIS ή από οργανισμό εγκεκριμένο από την APHIS, ώστε να διασφαλιστεί ότι πληρούνται οι απαιτήσεις που προβλέπονται στα σημεία 1 και 3.
            
               Μέρος Β
            
            
               Συγκεκριμένη ξυλεία με τους αντίστοιχους κωδικούς ΣΟ
            
            
                        1.
                     
                     
                        Ξυλεία Fraxinus L., εκτός εκείνης με τη μορφή:
                        
                                    —
                                 
                                 
                                    πλακιδίων, μικρών τεμαχίων, πριονιδίων, ροκανιδίων, απορριμμάτων και θραυσμάτων, τα οποία παράγονται εξολοκλήρου ή εν μέρει από τα εν λόγω δένδρα,
                                 
                              
                                    —
                                 
                                 
                                    ξύλινων μέσων συσκευασίας με τη μορφή κιβωτίων, κυτίων, καφασιών, τυμπάνων και παρόμοιων συσκευασιών, παλετών, παλετοκιβωτίων και άλλων επίπεδων επιφανειών για φόρτωση, στεφανιών παλετών, ξύλινου υλικού σφήνωσης φορτίων ξυλείας, ανεξάρτητα από το αν χρησιμοποιούνται πράγματι για τη μεταφορά κάθε είδους αντικειμένων, εκτός των ξύλινων υλικών σφήνωσης φορτίων ξυλείας που είναι κατασκευασμένα από ξύλο του ίδιου τύπου και ποιότητας όπως η ξυλεία του φορτίου και που πληρούν τις ίδιες ενωσιακές φυτοϋγειονομικές απαιτήσεις όπως και η ξυλεία του φορτίου,
                                 
                              συμπεριλαμβανομένης όμως της ξυλείας που δεν έχει διατηρήσει το φυσικό κυλινδρικό της σχήμα, καθώς και των επίπλων και άλλων αντικειμένων που είναι κατασκευασμένα από μη επεξεργασμένη ξυλεία.
                     
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4416 00 00 
                        ex 9406 10 00